Diari Oficial de la Generalitat Valenciana


Sumari del DOGV 3817, del 18-08-2000 (2000/6827)

RESOLUCIÓ de 10 d'agost de 2000, de la Conselleria de Benestar Social, per la qual es financen les ajudes convocades mitjançant l'Ordre de 24 de novembre de 1999, d'aquesta Conselleria, destinades a l'atenció de les persones ancianes des de l'àmbit familiar per a l'exercici de l'any 2000, a l'empara del Decret 331/1995, de 3 de novembre.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3817

Data del DOGV
:   18-08-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/6827


Data del document
:   10-08-2000

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * família
    * ajuda pública
    * suport econòmic
    * tercera edat
    * ajuda social

RESOLUCIÓ de 10 d'agost de 2000, de la Conselleria de Benestar Social, per la qual es financen les ajudes convocades mitjançant l'Ordre de 24 de novembre de 1999, d'aquesta Conselleria, destinades a l'atenció de les persones ancianes des de l'àmbit familiar per a l'exercici de l'any 2000, a l'empara del Decret 331/1995, de 3 de novembre. [2000/X6827]
  
La Conselleria de Benestar Social, mitjançant l'Ordre de 24 de novembre de 1999 (DOGV núm. 3.646), va regular i convocar ajudes econòmiques destinades a l'atenció de persones ancianes des de l'àmbit familiar per a l'exercici 2000, a l'empara del Decret 331/1995, de 3 de novembre. Posteriorment, mitjançant Resolució de 29 de febrer de 2000, de la Conselleria de Benestar Social (DOGV núm. 3.707), es van publicar els crèdits disponibles per a resoldre aquestes ajudes.
  
En absència del titular de la Conselleria , les funcions que li competeixen són exercides, temporalment, pel secretari general d'aquesta, d'acord amb el que disposa l'article 6.1 del Decret 127/1999, de 17 de setembre, del Govern Valencià, pel qual s'aprova el Reglament Orgànic i Funcional de la Conselleria de Benestar Social.
  
Com que hi ha crèdit disponible i sol·licituds procedents d'aquesta convocatòria, que poden ser ateses amb aquest crèdit, correspon modificar les quanties assignades a aquesta línia. Per tant, tenint en compte tot el que s'hi ha exposat, aquesta Conselleria de Benestar Social resol:
  
1. Modificar la quantia establida per a les ajudes dedicades a l'atenció de les persones ancianes des de l'àmbit familiar, per a aquest exercici, en aquests termes:
  
S'incrementen els crèdits disponibles per a resoldre destinats a ?Ajudes mestresses de casa per a l'atenció de persones ancianes des de l'àmbit familiar ?en 09.424.451 pessetes (522.880,53 euros), i la totalitat d'aquests queda com s'indica tot seguit:
  
Denominació: Ajudes de mestresses de casa per a l'atenció de persones ancianes des de l'àmbit familiar.
  
- Projecte: 1825
  
- Línia de subvenció: 402/00
  
- Consignació pressupostària anterior: 1.021.792.188 pessetes (9.195.485,20 euros)
  
- Consignació pressupostària actual: 2.448.799.418 pessetes (9.718.365,73 euros)
  
2. Publicar aquesta resolució en el Diari Oficial de la Generalitat Valenciana.
  
Els crèdits resultants després de la present modificació tenen caràcter màxim, i no es podran concedir subvencions una vegada acabats aquests crèdits, cosa que es publicarà en el Diari Oficial de la Generalitat Valenciana.
  
València, 10 d'agost de 2000.- El conseller de Benestar Social, p. a., el secretari general (Decret 127/99, article 6.1): Ramon Doménech Doménech.